stanford-oval/wikipedia huggingface dataset:
Šiialaisuus
Šiialainen teologia

Šiialainen teologia seurailee 800-luvun alussa virallisen aseman saaneiden ja sittemmin kukistettujen mutaziliittien oppeja. Nämä nauttivat aluksi kalifien suojelua ja edustivat uskonnollisuutta, joka omaksui malleja kreikkalaisesta filosofiasta. Imaamin aseman korostaminen kuitenkin erottaa šiiat mutaziliiteista. Šiiojen perusoletukset ovat yhteisiä sunnien kanssa: Jumalan ykseys ja oikeudenmukaisuus, synnittömien profeettojen rooli pelastussanoman tuojina sekä ylösnousemus Viimeisellä tuomiolla. Šiiojen teologiasta ei ole täysin luotettavia lähteitä ennen 900-lukua.
900-luvulla buyijdien dynastia alisti Bagdadin abbasidit ja hallitsi sata vuotta (945–1055) Irakia ja Persiaa. Buijidit olivat šiioja, joten tässä vaihessa alkoi näyttää siltä, että šiialaisuus ohittaa sunnalaisuuden, sillä myös Pohjois-Afrikassa valtaan nousseet fatimidit (910–1171) olivat šiioja.  Ibn Bābawayh (k. 991) näyttää olleen tuon ajan johtava šiiateologi. Hän ilmeisesti kannatti mutaziliittien mielipidettä ihmisen vapaasta tahdosta, minkä sunnilaisuus oli jyrkästi kieltänyt. Toisaalta hän luotti traditioon ja tuomitsi kreikkalaistyyppisen järjenkäytön, jota edustivat islamilaiset kalām -teologit
Suuntaukset
12-šiialaisuus
Ismailiitit
Zaidilaisuus
Talonväki
Muhammad
Ali ibn Abi Talib
Fatima Zahra
Hasan
Husain
Uskomukset ja tavat
Šiialaiset imaamit
Taqiyya
Ghulat
Ghadir Khumm
Karbalan taistelu
Katso myös
Šiialaisuuden historia
näytä
keskustele
Osa artikkelisarjaa
Šiialainen teologia > Uskon juuret (Usūl ad-Dīn)

Moustafa Al-Qazwini (1961–) on Yhdysvalloissa asuva irakilais-amerikkalainen šiiaoppinut. Hän luettelee seuraavat asiat uskon juurina.
Monoteismi, Jumalan ykseys  (Tawhid)
Jumalallinen oikeus (Adl)
Usko profeettoihin (nubuwwa)
Usko profeetta Muhammedin seuraajiin eli imaameihin (imama)
Usko Viimeiseen Tuomioon ja Ylösnousemukseen (Qiyama): Tuomionpäivänä kaikki herätetään kuolleista tuomittavaksi oikeudenmukaisesti; helvettiin tai paratiisiin.
Šiialainen teologia > Uskon peruspilarit (Furū al-Dīn)

Moustafa Al-Qazwini luettelee seuraavat asiat uskon peruspilareina.
Salat, rukous: viisi rukoiluhetkeä päivittäin.
Sawm, paasto: ramadanin aikana tulee paastota auringon noususta auringon laskuun.
Zakat, almut: yleensä 2,5 % omaisuudesta vuosittain, jaetaan köyhille.
Khums, tulovero, viidenneksen vero taistelu tarkoituksena päästä lähemmäs Jumalaa.
Hajj, pyhiinvaellus Mekkaan.
Jihad, läpi koko elämän jatkuva taistelu, joka kattaa hengellisen elämän, yksityiselämän ja oikeutetun sodan.
Amr-bil-ma'roūf, hyvään kehottaminen.
Nahiy-anil-munkar, pahan kieltäminen.
Tawalli li awliyaa' Allah, niiden puolustaminen, jotka kulkevat Jumalan tiellä.
Tabarri nin a'daa Allah, kääntyminen pois Jumalan vihollisista.
Šiiamuslimit uskovat siihen, mitä Koraanissa lukee sekä siihen, mitä profeetta on sanonut, eli sunnaan. Šiiamuslimit uskovat, että Koraania ei ole koskaan muutettu eikä sitä voida muokata. Šiialaiset uskovat, että profeetta on määrännyt muslimit seuraamaan hänen kuolemansa jälkeen Jumalan valitsemaa johtajaa, imaamia.
Šiialaiset uskovat, että Jumala ei hylkää koskaan uskovaisiaan, ja että pelkästään tästä syystä on perusteetonta sanoa, ettei Jumala olisi itse valinnut profeetta Muhammedin jälkeistä seuraajaa. He uskovat, että Abraham, Jeesus ja Muhammed olivat oman aikansa imaameja, ja että Muhammedin kuoleman jälkeen tulee ihmiskunnan tuhoutumiseen asti olemaan aina yksi Jumalan valitseman imaami. Šiialaiset uskovat, että nykyhetken Jumalan valittu imaami on Al-Mahdi, joka on näkymättömissä siihen asti, kunnes aika on sopiva ja kirjoitukset ovat täyttyneet.
Šiialaiset uskovat, että Jumala on oikeudenmukainen (al-adl) joka suhteessa. Šiialainen filosofia perustelee tällä sen, että Jumala ei koskaan heitä hyvän tekijöitä Helvettiin. Šiialaiset uskovat, että Jumala tietää hyvän ja pahan, ja että hän on opettanut myös ihmisen tuntemaan ne. Šiialaiset uskovat, että kun Jumala ilmoittaa jonkun olevan hyvä tai paha, hän ilmoittaa sen siksi, että tietää sen olevan hyvä tai paha; itse ilmoitus ei tee asiasta hyvää tai pahaa.
Šaria

Šiialaisen lakikoulukunnan synnyssä tärkeä oppinut oli persialainen al-Kulayni (864–941), jonka hadith -kokoelma Kitab al-Kāfī fī ʿIlm al-Dīn  sisälsi myös šariaa koskevia haditheja. Kirja argumentoi, että imaamia ei enää ole, koska hän on kätkeytynyt. Tämän takia šiiojen piti sunnien tavoin alkaa turvautua elävän tradition asemesta kirjallisiin lähteisiin.  Kirjan ilmestyminen oli osoitus šiialaisen papiston noususta buijidien valtakunnassa. Al-Kulayni kirja oli ensimmäinen šiialaisten  neljästä lakikokoelmasta. Sen jälkeen kokoelmansa laativat Ibn Bābawayh ja al-Ṭūsī (joka laati niitä kaksi).
Šaria > Lain historiaa

Ilman imaamin läsnäoloa joukko velvollisuuksia jäi ilman selvää vastuuhenkilöä. Näitä olivat pyhän sodan (jihad) johtaminen, sotasaaliin jakaminen, perjantairukouksen johtaminen, oikeuspäätösten toimeenpano ja uskonnollisten verojen kokoaminen. Vasta 1000-luvulla al-Tūsī loi teorian juridisesta auktoriteetista, joka kuului uskonoppineille (fuqahāʾ). Vielä sen jälkeenkin kului vuosisatoja kaikenkattavan teorian luomiseen. Vasta 1500-luvulla alettiin katsoa, että  fuqahāʾ oli kätkeytyneen imaamin perillinen kaikissa näissä asioissa paitsi jihadin julistamisessa hyökkäystarkoituksessa. Tämä jäi kuulumaan vain imaamille.
Šiialainen lakiajattelu kehittyi sunneihin verraten myöhään, pääosin vasta 1300–1500 -luvuilla.  Tämän takia šiialaisuus seurasi monissa asioissa sunnalaisuutta, eivätkä erot päässeet kasvamaan suuriksi. Niinpä šiialaisuus ei olekaan  kovin paljon enempää kuin yksi islamilainen lakikoulukunta, joita sunnalaisuuden puolella on neljä (kun lasketaan vain suurimmat).
Eroavaisuudet sunneihin

Šiiojen ja sunnien välillä on eroja rukousrituaaleissa ja ramadan-paastossa. Perjantairukous ei ole šiioille yhtä tärkeä kuin sunneille, koska sitä johtamaan tarkoitettu imaami on kätkeytynyt. Šiioilla on omia rituaalejaan, kuten imaamien haudoilla käynti.   Šiioilla on käytössä väliaikainen avioliitto (mutʿa), jonka katsotaan perustuvan Koraaniin (4:24). Sunnit eivät  hyväksy avioliiton keston rajoittamista etukäteen, vaikka heidän keskuudessaan tunnetaan väliaikainen misyar-avioliitto. Se on kuitenkin šarian kieltämä. Avioeroa ja perintöä koskevissa säädöksissä on eroja.
Joistakin eroista on kehittynyt erottavia tunnuksia. Huomattavin niistä on uskontunnustus, johon on lisätty lause: "ja todistan että Ali on Jumalan ystävä [wali]”. Kyseessä on myöhäinen lisäys; sitä ei esiinny varhaisissa teksteissä lukuun ottamatta Ibn Bābawayhia, joka kieltää käyttämästä tällaista lisäystä. Lause omaksuttiin luultavasti vasta 1500-luvulla, kun safavidit tekivät šiialaisuudesta Iranin valtionuskonnon vuonna 1501. Kuitenkin jo al-Kulayni katsoi, että perinteinen kaksiosainen šahada ei ollut riittävä vaan tarvitsee täydennystä. 1500-luvulta lähtien šiialaisuus kehittyi nykymuotoonsa oppineiston järjestäydyttyä hierarkiaksi, jonka huipulla on yksi tai useampi mardza ("jäljittelyn kohde") ja hänen alapuolellaan ylempien oppineiden (ajatollah) ja tavallisen papiston luokat.
Toinen keskeisin asia, joka erottaa toisistaan šiiat ja sunnit on imaamin virka. Muuan šiialainen hadith tuo esille imaamin viran ilmestymisen. Ibn Bābawayh kertoo (1942:61), että kuoleman jälkeen Alin äidin Fāṭiman hautaan saapui (islamin tavanomaisen käsityksen mukaiset) kaksi enkeliä (Munkar ja Nakir), jotka kuulustelivat vainajaa. Fatima vastasi kysymyksiin, että hänen Herransa on Jumala ja profeettansa Muhammed, mutta ei tiennyt kuka oli hänen imaaminsa. Enkelit neuvoivat: "Sinun poikasi, sinun poikasi!". Kun Fatima toisti vastauksen, enkelit sanoivat :"Meillä ei ole valtaa sinuun". Enkelit tarkoittivat tällä, ettei heillä ollut oikeutta kiduttaa Fatimaa, kuten he tekivät kaikille vääräuskoisille vainajille. Islamissa Munkar ja Nakir aloittavat vääräuskoisten kidutuksen heti haudassa tapahtuvan kuulustelun jälkeen.
Kolmas ja näkyvä ero on šiialaisten merkittävin vuotuinen juhlapäivä, Alin pojan Husainin muistoksi vietettävä Ašura-juhla. Juhla, joka Iranissa kestää kolmekin päivää, korostaa Husainin kärsimyksiä ja marttyyrikuolemaa. Käynti Husainin haudalla Karbalassa lähestyy tärkeydessä pyhiinvaellusta Mekkaan. Ašuran vietolla on tärkeä symbolinen merkitys šiioille, joille se on oman, sunneista eroavan identiteetin juhlintaa.
Šiialaisuuden suuntaukset

Šiialaisuuden perusajatuksiin kuului, että jokaisella sukupolvella oli oma imaaminsa. Imaamien ketjusta saattoi helposti syntyä poikkeavia käsityksiä, ja šiialaisuus eriytyikin useisiin ryhmiin, joista tärkeimpiä nykyisin ovat 12-šiialaiset, ismailiitit eli 7-šiialaiset ja zaidilaiset. 12-šiialaiset ovat ylivoimaisesti suurin ryhmä ja esiintyy varsinkin Iranissa. Zaidilaisuus erkani siitä viidennen imaamin kohdalla ja sen esiintymisalue keskittyy nykyisin Pohjois-Jemeniin. Suuntaus on lähestynyt sunni-islamia.  Ismailiitit eli seitsemänšiialaiset erkanivat muista seitsemännen imaamin kohdalla. Ismailiitteja elää Etelä-Aasiassa, Syyriassa, Saudi-Arabiassa, Jemenissä, Kiinassa, Tadžikistanissa, Afganistanissa ja Itä-Afrikassa.
Šiialaisuus Iranissa

Šiialainen valtioteoria edellytti, että poliittinen valta kuuluu uskonnolliselle johtajalle eli imaamille. Vaatimus ei kuitenkaan voinut toteutua imaamien ketjun katkettua jo 800-luvulla. Teologisesti oli kuitenkin mahdotonta, että maailma olisi ilman imaamia. Sen takia päädyttiin siihen, että viimeisin eli 12. imaami oli vain kätkeytynyt, mutta palaisi aikanaan hallitsemaan. Imaamioppi teki šiialaisuudesta potentiaalisesti vallankumouksellisen liikkeen, sillä se ei voinut pitää mitään muuta hallitusvaltaa oikeutettuna. Pinnan alla olevaa kumoushenkeä ruokki myös ensimmäisen imaamin Alin marttyyrinkohtalo: hänet oli tapettu Karbalan taistelussa, ja siitä vastuussa oli Jazid I, joka oli vääräoppinen muslimikalifi. Alin kohtalo huusi suremisen lisäksi myös kostoa. Sellaisen kohteena saattoi olla mikä tahansa vääräuskoinen hallitusvalta.
Iranissa šaahin ja uskonoppineiden tasapaino kesti vuoteen 1978, jolloin alkoi Iranin islamilainen vallankumous. Levottomuuksien syttymiseen vaikutti osaltaan šaahi Reza Pahlavin ja hänen seuraajansa Muhammad Reza Pahlavin pyrkimys länsimaiseen, sekulaariin valtioon. Valtaan noussut Ajatollah Khomeini muotoili opin, jonka mukaan uskonoppinut voi hallita valtiota siihen saakka, kunnes kätkeytynyt imaami palaa takaisin. Iran muuttui Khomeinin hallitsemaksi islamilaiseksi valtioksi 1979. Jotkut näkivät Khomeinin persoonassa jopa kätkeytyneen kahdennentoista imaamin.
Šiialaisuuden varhaisia kerrostumia

Jos niin sanottu islamilainen perimätieto 800-luvulta hylätään, šiialaisuuden syntyvaiheet jäävät niukkojen lähteiden varaan. Raymond Dequin on analysoinut suunnilleen 700-luvun puoliväliin sijoittuvaa 70-sivuista tekstiä Umm al-Kitab (alkukirja), joka edustaa esi-islamilaista ja gnostilaista teologiaa. Kirjan katsotaan olevan peräisin Irakin Kufasta. Teos antaa viitteitä Aliin kohdistuvan kultin varhaisesta kehityksestä.
Kirjassa Ali esiintyy osana taivaallista viisikkoa, joka oli olemassa valona jo ennen maailman luomista. Nämä viisi eriväristä valoa olivat Muhammed, Ali, Fatima, Hasan ja Husain. Dequin arvelee, että Ali oli aluksi gnostinen jumaluus, joka vasta myöhemmin muuttui "yleväksi kuninkaaksi" maan pinnalle. Toisessa kirjan kertomuksessa enkeli Gabriel kertoo, että taivaallisella valtaistuimella istuu Fatima kruununaan Muhammed ja korvarenkaina Hasan ja Husain. Hänen miekkanaan on uskovien ruhtinas Ali.
Umm al-Kitab esittää Alin ennen muuta "ylevänä kuninkaana". Sanan "Ali" merkitys myös on arabiaksi "korkea" tai "ylevä". Alin yhtäläisyys Jeesukseen tulee Dequinin mukaan gnostilaisuudesta. Kuten Jeesus on sekä ihminen että Jumala, myös ylevä kuningas on sekä maallinen hallitsija että jumaluus. Molemmilla on  Vapahtajan tehtävä. Kuten Jeesuksen ei idässä uskottu kuolleen ristillä, myös Alista kerrotaan, ettei häntä tapettu, vaan Paholainen oli naamioitunut hänen tilalleen. Ali sen sijaan nousi Jeesuksen tavoin taivaaseen, ja hänelle annettiin Jeesuksen tavoin eskatologinen tehtävä maailman lopussa.
Kolikoihin "Ali" ilmestyy ensimmäisen kerran vuonna 745–746, jolloin Mervistä löytyneestä hopearahasta on löydetty teksti "Alin kannattajat Kirmanissa". Vuonna 817–821 esiintyy teksti "Ali ibn Musa ibn Ali ibn Abi Talib", missä siten esiintyy myöhemmin vakiintunut Alin koko nimi. Dequin olettaa myös, ettei Alin kultti kehittynyt erillään vaan oli aluksi yksi osa abbasidihallitsijoiden teologista rakennelmaa. K-H. Ohlig on arvellut, että Ali olisi esiintynyt islamin kehityksessä välimuotona arabiprofeetasta ennen kuin saman paikan otti Muhammed.
Dequin rinnastaa Husainin pääkalloreliikin kunnioittamisen Karbalassa Johannes Kastajan pääkallon kunnioitukseen Damaskoksessa.
Aiheesta muualla

Wikimedia Commonsissa on kuvia tai muita tiedostoja aiheesta .
shiaislam.info – suomalaisten šiiamuslimien kokoama sivusto, jolla tietoa uskonnosta.
Profeetan perintö (Arkistoitu – Internet Archive). Ulkopolitiikka 4/2013.
Kitab al-Kafi englanniksi
Vanhin tunnettu maalaus Karbalan taistelusta havainnollistaa sen epätasaisuutta: Husainin 72 kannattajaa vastassa oli 80 000 sotilasta, missä mukana eivät vielä olleet täydennysjoukot.
Ašura -kulkue Syyriassa vuonna 2017. Osallistujat lyövät itseään tahdissa muistellessaan Husainin kärsimyksiä.
Kitab al-Kafi on käännetty myös englanniksi
Ajatollah Khomeini vuonna 1981
Nile Wilson

Nile Wilson vuonna 2018.
Nile Wilson (s. 17. tammikuuta 1996 Leeds, Englanti) on englantilainen telinevoimistelija ja tubettaja. Hän voitti rekillä olympiapronssia Rio de Janeirossa 2016 ja Kansainyhteisön kisoissa 2018 hopeaa. Euroopanmestaruuskisoissa 2016 Wilson voitti kultaa ja hopeaa.
Wilsonin voimisteluun keskittyvällä Youtube-kanavalla on helmikuussa 2025 noin 1,6 miljoonaa tilaajaa.
Aiheesta muualla

Nile Wilsonn kanava YouTubessa
Hämeenkylän koulu

| Hämeenkylän koulu |
| --- | --- |
 Vuonna 2020 valmistunut koulurakennus.
Sijainti:  Varistontie 3, 01660 Vantaa
Koordinaatit:  60.2692°N, 24.8159°E
Tyyppi:  suomenkielinen yhtenäiskoulu, peruskoulu
Rehtori:  Pasi Majasaari,  apulaisrehtori Minna Virovere,  vararehtori Päivi Heikura
Luokat:  1–9
Oppilaita:  770
Verkkosivut
Hämeenkylän koulu on Länsi-Vantaalla Variston kaupunginosassa sijaitseva noin 770 oppilaan suomenkielinen yhtenäiskoulu (luokka-asteet 1–9). Kouluun kuului keväällä 2016 kaksi rakennuskokonaisuutta, joista suurempi purettiin syksyllä 2016. Uusi valmistui vuonna 2020.
Opetusalan ammattijärjestö (OAJ) valitsi Hämeenkylän koulun Vuoden kouluksi vuonna 2014.
Sisäilmaongelmat ja väliaikaistilat

Maaliskuussa 2016 uutisoitiin sisäilman laatuselvityksen tuloksista; Hämeenkylän suuremman koulurakennuksen sisäilma oli vaivannut pitkään opettajia ja oppilaita. Koulun rakenteista löydettiin kosteus- ja mikrobivaurioita sekä myrkyllisiä kemiallisia päästöjä sisäilmaan. Huhtikuussa 2016 Vantaan kaupunki päätti purkaa suuremman koulurakennuksen epäterveellisen sisäilman johdosta. Kaupunki varautui rakentamaan uuden koulurakennuksen purettavan tilalle. Aiemmin jo lakkautettu Hämeenkylässä sijaitseva Tuomelan koulu suunniteltiin otettavan käyttöön koulun yhtenä väistötilana ainakin lukuvuodeksi 2016–2017. Pikaisesti hahmotellun uudisrakennuksen eräs kustannusarvio oli runsas 21 miljoonaa euroa.
Joulukuussa 2016 Vantaan Sanomat uutisoi Hämeenkylän koulun luokkien 7.–9. luokkien siirtymisestä Vantaan kaupungin vuokraamaan kuusikerroksiseen toimistorakennukseen Sanomalaan lukukaudesta 2017–2018 eteenpäin.
Hämeenkylän koulu toimii lukuvuosina 2017–2019 kolmessa eri toimipisteessä: 1.–3. luokat Variston opetuspisteessä (Varistontie 1), 4.–6. luokat Tuomelan opetuspisteessä (Ainontie 44) ja 7.–9. luokat Sanomalan opetuspisteessä.
Syksyllä 2016 purettu Hämeenkylän koulun suurempi rakennus.
Variston opetuspiste (Varistontie 1).
Tuomelan koulu (Ainontie 44).
Sisäilmaongelmat ja väliaikaistilat > Uusi koulurakennus

Uuden koulurakennuksen rakennustyöt aloitettiin alkuvuodesta 2019 ja ne saatiin päätökseen elokuussa 2020. Uusi rakennus ja siihen liitetty liikuntahalli rakennettiin allianssimallilla, jossa pääurakoitsijana toimi NCC Suomi Oy.
Aiheesta muualla

Ulla Ojala: Jämpti mutta rento (Opettaja 22-23/2014) (Arkistoitu – Internet Archive) (opettaja.fi)
1089 (luku)

| Luonnolliset luvut |
| --- | --- |
 1089 ← 1080 1081 1082 1083 1084 1085 1086 1087 1088 1089 → 
Kardinaaliluku:  tuhatkahdeksan­kymmentäyhdeksän
Järjestysluku:  tuhanneskahdeksas­kymmenesyhdeksäs
Tekijät:  1, 3, 9, 11, 33, 99, 121, 363, 1089
Alkutekijät:   3^{2}\cdot 11^{2}
Roomalainen numero:  MLXXXIX
Binääriluku:  10001000001
Oktaaliluku:  2101
Duodesimaaliluku:  769
Heksadesimaaliluku:  441
Vigesimaaliluku:  2E9
1089 (tuhatkahdeksan­kymmentäyhdeksän) on luonnollinen luku, jota edeltää luku 1088 ja seuraa luku 1090.
Matematiikassa

1089 on yhdistetty luku.
1089 on vajaa luku.
1089 on neliöluku:  33^{2}.
Koska 1089 on pariton neliöluku, se on myös keskitetty kahdeksankulmioluku.
1089 on yhdeksänkulmioluku.
1089 on alkulukuserkkujen 1087 ja 1091 keskiarvo.
1089 voidaan muodostaa viiden peräkkäisen alkuluvun summana:  199+211+223+227+229.
1089 voidaan muodostaa kolmen positiivisen neliöluvun summana kymmenellä tavalla.
1089 voidaan muodostaa neljän positiivisen kokonaisluvun viidensien potenssien summana:  4^{5}+2^{5}+2^{5}+1^{5}.
1089 voidaan muodostaa luvun 4 eri potenssien summana:  4^{5}+4^{3}+4^{0}.
1089 on jaollinen tekijöidensä määrällä (yhdeksällä).
1089:n tekijöiden neliöiden summa (1 343 433) on jaollinen 1089:n tekijöiden summalla (1729).
1089 on pienin positiivinen kokonaisluku, joka on kymmenjärjestelmässä takaperin kirjoitettuna itsensä ei-triviaali kerrannainen:  9801=9\cdot 1089.
1089 on neliöluku myös kymmenjärjestelmässä takaperin kirjoitettuna:  9801=99^{2}.
1089 kuuluu Prothin lukuihin (engl. Proth numbers), koska se on muotoa  a\cdot 2^{b}+1, jossa a on pariton,  b\geq 1 ja  2^{b}>a.
Matematiikassa > Lukutemppu

Kymmenjärjestelmässä näiden askelten kautta saadaan aina tulokseksi 1089:
Valitse mikä tahansa kolminumeroinen luku, joka ei ole palindromi.
Muodosta tästä luvusta peilikuva kääntämällä numeroiden järjestys, ja vähennä suuremmasta luvusta pienempi.
Mikäli tässä erotuksessa on vain kaksi numeroa, lisää nolla sen alkuun.
Lisää erotukseen sen peilikuva.
Esimerkiksi:
732-237=495 ja  495+594=1089
342-243=099 ja  099+990=1089
Matematiikassa > Tulot

Kun 1089 kerrotaan luvuilla yhdestä yhdeksään, saadaan seuraava kuvio:
Niiden kertoimien tuottamat tulot, joiden summa on kymmenen (esim.  1+9 tai  4+6), ovat toistensa peilikuvia (esim.  1+9=10,  1\cdot 1089=1089 ja  9\cdot 1089=9801, missä 1089 ja 9801 ovat peilikuvia).
Kun tulot asetellaan järjestyksessä allekkain, kussakin pystysarakkeessa on järjestyksessä joko luvut 1–9 tai 0–8:
1 × 1089 = 1089
2 × 1089 = 2178
3 × 1089 = 3267
4 × 1089 = 4356
5 × 1089 = 5445
6 × 1089 = 6534
7 × 1089 = 7623
8 × 1089 = 8712
9 × 1089 = 9801
Matematiikassa > Käänteisluku

Kun 1 jaetaan 1089:llä, osamäärässä on äärettömästi toistuva jakso, joka vastaa kahden numeron osiin jaettuna 9:n kertotaulua, lukuun ottamatta viimeistä numeroa, joka on 1, kun taas kertotaulussa siinä on 0:
0 × 9 = 00
 1 × 9 = 09
 2 × 9 = 18
 3 × 9 = 27
 4 × 9 = 36
 5 × 9 = 45
 6 × 9 = 54
 7 × 9 = 63
 8 × 9 = 72
 9 × 9 = 81
10 × 9 = 90
Vastaavasti 1089:n peilikuvalla 9801:llä on samankaltainen ominaisuus suhteessa yhden kertotauluun, lukuun ottamatta lukua 98, joka puuttuu välistä:
1/9801 = 0.000102030405060708091011121314151617181920212223242526272829
           303132333435363738394041424344454647484950515253545556575859
           606162636465666768697071727374757677787980818283848586878889
           909192939495969799...
Muissa yhteyksissä

1089 Tama on pikkuplaneetta.
Tay Zonday

| Tay Zonday |
| --- | --- |
 Tay Zonday vuonna 2009.
Henkilötiedot
Syntynyt: 6. heinäkuuta 1982 (ikä 42) Minneapolis, Minnesota, Yhdysvallat
Ammatti:  näyttelijä, laulaja
Näyttelijä
Aktiivisena:  2007–
Aiheesta muualla
www.tayzonday.com
IMDb 
Tay Zonday (oikealta nimeltään Adam Nyerere Bahner, s. 6. heinäkuuta 1982 Minneapolis, Minnesota) on yhdysvaltalainen näyttelijä ja laulaja.
Zonday nousi julkisuuteen, kun hänen YouTube-videopalveluun vuonna 2007 tallentamastaan musiikkivideosta ”Chocolate Rain” tuli internet-ilmiö.
Zondaylla on Aspergerin oireyhtymä ja hyperakusia.
Aiheesta muualla

Tay Zonday Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI 
Taiteenala:  MusicBrainz 
Muut:  Europeana
Anna Cramling

| Anna Cramling |
| --- | --- |
 Anna Cramling vuonna 2021.
Henkilötiedot
Syntynyt: 30. huhtikuuta 2002 (ikä 22)
Shakinpelaaja
Titteli:  Woman FIDE Master (d) (käännä suomeksi)
Anna Cramling Bellón (s. 30. huhtikuuta 2002) on espanjalais-ruotsalainen shakinpelaaja ja tubettaja. Hänen vanhempansa ovat shakin suurmestarit Pia Cramling ja Juan Manuel Bellón López.
Elokuussa 2024 Cramlingin Youtube-kanavalla oli lähes 1,2 miljoonaa tilaajaa.
Aiheesta muualla

Kuvia tai muita tiedostoja aiheesta Anna Cramling Wikimedia Commonsissa
Kansainvälinen shakkiliitto FIDE (englanniksi)
Tapainlinna

| Tapainlinna |
| --- | --- |
 Tapainlinnan vuonna 2006 valmistunut peruskoulu.
Kaupunki:  Hyvinkää
Postinumero(t):  05810
Tapainlinna on Hyvinkään keskustan tuntumassa sijaitseva kaupunginosa. Se kuuluu kaupungin uusimpiinmilloin?. Tapainlinnan merkittävin maamerkki on Hyvinkään uusinmilloin? peruskoulu, Tapainlinnan koulu, joka sijaitsee Tapainlinnan ja Rääkänpään rajalla. Tapainlinnaan kuuluu myös Pavinmäen alue. Tapainlinna rajautuu etelässä Marttiin, lännessä Terveysmetsäksi kutsuttuun metsään ja Rääkänpään omakotitaloalueeseen, pohjoisessa Tanssikallioon ja lännessä Ahdenkallion metsiin.
Tapainlinnaa palvelee Hyvinkään Liikenteen paikallisbussilinja nro 5, joka liikennöi Martin ja Hyvinkään rautatieaseman välillä.
Burj Khalifa

| Burj Khalifa ibn Zayid |
| --- | --- |

 Burj Khalifa
Tiedot
Sijainti:  1 Mohammed Bin Rashid Boulevard, Dubai, Arabiemiraatit
Peruskiven muuraus:  21. syyskuuta 2004
Rakennettu:  2004–2009
Avajaiset:  4. tammikuuta 2010
Käyttötarkoitus:  monikäyttö
Tila:  valmis
Yritykset
Arkkitehti:  Skidmore, Owings and Merrill (arkkitehtitoimisto) Adrian Smith (pääarkkitehti)
Insinööri:  Bill Baker
Kehittäjä:  Emaar Properties
Tekniset tiedot
Kerroksia:  163 (lisäksi 1 maan alla)
Kerrospinta-ala:  310 000 m²
Hissien määrä:  57
Kustannukset:  1,5 miljardia USD
Korkeus
Antenni:  828 m
Kattokorkeus:  636 m
Ylin kerros:  636 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Burj Khalifa ibn Zayid (arab. برج خليفة بن زايد‎ eli Khalifa ibn Zayidin torni, aikaisemmin Burj Dubai, arab. برج دبي‎‎ eli Dubai-torni) on Dubaissa Arabiemiraateissa sijaitseva 828 metriä korkea pilvenpiirtäjä, joka on maailman korkein rakennus. Rakennustyöt aloitettiin 21. syyskuuta 2004 ja avajaiset pidettiin 4. tammikuuta 2010.
Rakennuksessa on 163 kerrosta, joka on maailmanlaajuisesti eniten yhdessä rakennuksessa. Tornin pääarkkitehtina toimi yhdysvaltalainen Adrian Smith ja suunnittelijana arkkitehtitoimisto Skidmore, Owings and Merrill.
Etymologia

Burj Khalifa tunnettiin rakentamisen aikana nimellä Burj Dubai. Se sai virallisen nimensä Arabiemiraattien presidentti Khalifa ibn Zayid ibn Sultan Al Nahyanin mukaan, koska hän rahoitti tornin viimeistelyä.
Sijainti

Burj Khalifa sijaitsee Arabiemiraattien Dubaissa osoitteessa 
Burj Khalifa on keskipisteenä yli 200 hehtaaria käsittävässä laajemmassa rakennusprojektissa, joka kaikkinensa maksaa arviolta 20 miljardia dollaria. Dubain kaupunkia kutsutaankin joskus yhdeksi maailman suurimmista rakennustyömaista.
Tekniset tiedot ja arkkitehtuuri

Burj Khalifan suunnittelusta vastasi yhdysvaltalainen arkkitehtitoimisto Skidmore, Owings and Merrill, ja rakennuksen pääarkkitehtina toimi yhdysvaltalainen Adrian Smith.